જ્યા દ્રેજ ૧૯૫૯માં બેલ્જીયમમાં જન્મ્યા હતા. તેમના પિતા એ અર્થશાસ્ત્રી હતા. જ્યા એ ૨૦ વર્ષના હતા ત્યારે જ આપણા દેશમાં આવી ગયા હતા. ૧૯૭૯માં તેઓ ભારતમાં રહેતા હતા. ૨૦૦૨માં તેમને ભારતની નાગરિકતા મળી હતી. જ્યા દ્રેજએ ઇન્ડિયન સ્ટેટિકલ ઇન્સ્ટીટયુટ, નવી દિલ્હીથી પીએચડી પૂર્ણ કરેલ છે. તેઓ લંડન સ્કુલ ઓફ ઇકોનોમિક્સ, દિલ્હી સ્કુલ ઓફ ઇકોનોમિકસ સાથે દુનિયા અને દેશની ઘણી યુનિવર્સીટીમાં છેલ્લા ૩૦ વર્ષથી વીજીટીંગ લેકચરર છે, અર્થશાસ્ત્ર પર અત્યાર સુધી તેમણે ૧૨ બુકો છપાઈ ગઈ છે. અર્થશાસ્ત્ર માટે તેમને નોબેલ પુરસ્કારથી સન્માનિત અમર્ત્ય સેન સાથે મળીને ઘણી બુક લખેલ છે. જે પણ મિત્રોને અર્થશાસ્ત્રમાં રસ હોય તેઓએ જ્યા દ્રેજ દ્વારા લખવામાં આવેલા એકેડેમિક પેપર્સ, રીવ્યુ અને અર્થશાસ્ત્રના લેખો વાંચવા જોઈએ. તેઓ અત્યારે આપણા દેશમાં ભૂખ્યા લોકો, મહિલાઓના મુદ્દે, બાળકોના સ્વાસ્થ્ય માટે, શીક્ષણ પર મહિલા અને પુરુષના સમાન હક વગેરે જેવી બાબતો પર કામ કરે છે. જ્યા દ્રેજ પર અવારનવાર નક્સલને સમર્થન કરવાના આરોપ લાગે છે. છત્તીસગઢના બસ્તરની સામાજિક કાર્યકર બેલા ભાટિયા એ તેમના પત્ની છે. બેલા ભાટિયા પર ઘણી વાર નક્સલીઓની મદદ કરવા માટેના આરોપ લાગેલા છે.